ᱠᱳᱴᱴᱟᱭᱚᱢ ᱦᱚᱱᱚᱛ

ᱠᱳᱴᱴᱟᱭᱚᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱜᱮᱞᱯᱩᱱ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱠᱳᱴᱴᱟᱭᱚᱢ ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱱᱚᱜᱚᱨᱯᱟᱞᱤᱠᱟ ᱥᱚᱦᱚᱨ ᱥᱮᱞᱮᱫ ᱟᱠᱟᱱᱟ : ᱠᱳᱴᱴᱟᱭᱚᱢ, ᱪᱚᱸᱜᱚᱱᱟᱥᱥᱮᱨᱤ, ᱯᱟᱞᱟ, ᱮᱨᱟᱴᱴᱩᱯᱮᱴᱴᱟ, ᱮᱴᱴᱩᱢᱟᱱᱩᱨ ᱟᱨ ᱵᱷᱮᱠᱚᱢ ᱾ ᱱᱚᱣᱟ ᱠᱮᱨᱚᱞ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱱᱚᱣᱟ ᱟᱨᱵᱟᱝ ᱟᱨᱚᱵᱽ ᱫᱚᱨᱭᱟ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱟᱨ ᱵᱟᱝ ᱚᱠᱟ ᱮᱴᱟᱜ ᱯᱚᱱᱚᱛ ᱠᱷᱚᱱ ᱾

ᱦᱚᱱᱚᱛ ᱥᱟᱢᱟᱝ ᱨᱮ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ, ᱟᱨ ᱯᱟᱪᱮ ᱨᱮ ᱵᱷᱮᱢᱵᱚᱱᱟᱰ ᱡᱷᱤᱞ ᱟᱨ ᱠᱩᱴᱴᱚᱱᱟᱰ ᱨᱮᱱᱟᱜ ᱦᱳᱲᱳ ᱵᱟᱹᱫᱽ ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱱᱟᱜ ᱚᱛᱱᱚᱜ ᱨᱮ ᱦᱳᱲᱳ ᱵᱟᱹᱫᱽ, ᱦᱟᱭᱞᱮᱸᱰ ᱟᱨ ᱵᱩᱨᱩ ᱥᱮᱞᱮᱫ ᱟᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮᱱᱟᱜ ᱒᱘.᱖% ᱦᱚᱲ ᱥᱚᱦᱨᱤ ᱴᱚᱴᱷᱟ ᱨᱮ ᱛᱟᱦᱮᱸᱱᱟᱠᱚ, ᱟᱨ ᱱᱚᱣᱟ ᱙᱗.᱒% ᱥᱮᱪᱮᱫ ᱫᱚᱨ ᱨᱮᱱᱟᱜ ᱮ ᱠᱷᱚᱵᱚᱨᱟ ᱾ ᱒᱐᱐᱘ ᱥᱟᱞ ᱨᱮ, ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱯᱩᱭᱞᱩ ᱛᱚᱢᱵᱟᱠᱩ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾

ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱳᱴᱴᱟᱭᱚᱢ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱯᱟᱞᱟ ᱟᱨ ᱠᱤᱫᱚᱝᱜᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾

ᱜᱩᱴ
ᱠᱳᱴᱴᱟᱭᱚᱢ ᱦᱚᱱᱚᱛ ᱨᱮ ᱯᱮᱭᱟ ᱢᱩᱬ ᱫᱷᱚᱨᱚᱢ ᱜᱩᱴ ᱦᱤᱱᱫᱩ ᱫᱷᱚᱨᱚᱢ, ᱤᱥᱟᱹᱭ ᱫᱷᱚᱨᱚᱢ ᱟᱨ ᱤᱥᱞᱟᱢ ᱢᱮᱱᱟᱜᱼᱟ ᱾ ᱱᱟᱭᱚᱨ ᱥᱟᱨᱵᱤᱥ ᱥᱚᱥᱟᱭᱴᱤ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱯᱮᱨᱩᱱᱱᱟ, ᱪᱚᱸᱜᱚᱱᱥᱮᱨᱤ ᱨᱮ ᱢᱮᱱᱟᱜᱼᱟ ᱾

ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱪᱟᱨᱪ ᱨᱮᱱᱟᱜ ᱛᱟᱞᱢᱟ ᱠᱮᱨᱚᱞ ᱮᱞᱟᱠᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱳᱴᱴᱟᱭᱚᱢ ᱨᱮ ᱢᱮᱱᱟᱜᱼᱟ ᱾

ᱠᱚᱱᱱᱟᱭ ᱤᱥᱟᱹᱭ ᱜᱩᱴ (ᱵᱟᱱᱟᱨ ᱠᱮᱛᱷᱚᱞᱤᱠ ᱟᱨ ᱡᱮᱠᱚᱵᱟᱭᱤᱴ ᱜᱩᱴ ᱠᱚ) ᱦᱚᱸ ᱠᱳᱴᱴᱟᱭᱚᱢ ᱦᱚᱱᱚᱛ ᱨᱮ ᱟᱡᱟᱜ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱳᱴᱴᱟᱭᱚᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱙᱗᱔,᱕᱕᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱞᱚᱵᱮᱱᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱱᱤᱭᱩ ᱢᱮᱠᱥᱤᱠᱳ ᱯᱚᱱᱚᱛ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ ᱒᱓᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ)᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱥᱮᱱᱟ ᱫᱚ ᱘᱙᱖ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱓᱒᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱞ ᱑. ᱓᱒% ᱛᱟᱦᱮᱸ ᱠᱟᱱᱟ ᱾ ᱠᱳᱴᱴᱟᱭᱚᱢ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱔᱐ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱙᱗.᱒᱑% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮ ᱩᱥᱩᱞ ᱟᱨ ᱥᱤᱧᱚᱛ ᱨᱮ ᱔ ᱟᱱᱟᱜ ᱩᱥᱩᱞ ᱢᱮᱱᱟᱜᱼᱟ ᱾

ᱫᱷᱚᱨᱚᱢ

᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱱᱫᱩ ᱫᱷᱚᱨᱚᱢ (᱔᱙ .᱘᱑%) ᱠᱳᱴᱴᱟᱭᱚᱢ ᱨᱮ ᱟᱹᱰᱤ ᱰᱮᱦᱮᱨ ᱫᱷᱚᱨᱚᱢ ᱢᱮᱱᱟᱜᱼᱟ, ᱚᱠᱟ ᱠᱷᱚᱱ ᱢᱤᱫ ᱞᱟᱹᱠᱛᱤᱭᱟᱱ ᱤᱥᱟᱹᱭ (᱔᱓.᱔᱘%) ᱥᱤᱨᱚᱼᱢᱟᱞᱟᱵᱟᱨ, ᱨᱩᱲᱤᱣᱟᱫᱤ ᱟᱨ ᱡᱮᱠᱚᱵᱟᱭᱤᱴ ᱟᱹᱰᱤ ᱠᱚᱢ ᱮᱞ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮ ᱤᱥᱞᱟᱢ ᱦᱚᱲ ᱮᱞ ᱫᱚ ᱖.᱔᱑% ᱢᱮᱱᱟᱜᱼᱟ ᱾

ᱥᱮᱪᱮᱫ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official website of Kottayam District


ᱛᱷᱚᱠ:ᱥᱤᱧᱚᱛ ᱨᱮ ᱑᱙᱔᱙ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ
ᱛᱷᱚᱠ:ᱠᱮᱨᱚᱞ ᱨᱮᱱᱟᱜ ᱦᱚᱱᱚᱛ ᱠᱚ